**IPR:n SIIRTOSOPIMUS**

Sopimuspohja on tehty tilanteeseen, jossa ohjelmistotoimittaja hankkii asiakkaalle aiemmin myymänsä ohjelmiston immateriaalioikeudet takaisin itselleen. Tässä asiakas saa korvauksen IPR-siirrosta kolmansien osapuolten maksamista tulevista ohjelmistojen lisenssimaksuista.

Sopimuspohjan kaikki kohdat tulee tarkistaa ja muuttaa vastaamaan käytännön tilannetta; on myös huomioitava, että yhden koh­dan muuttaminen yleensä vaikuttaa myös dokumentin muihin lausek­keisiin ja lisämuutokset ovat tällöin tarpeen.

**HUOM.! Tämä sopimuspohja ei sovellu käytettäväksi käytännön tilan­teisiin ilman juridisen asiantunti­jan tarkistusta ja kor­jauksia.**

#

#  *Draft 0.1– \_.\_\_.20\_\_*

**I P R S I I R T O S O P I M U S**

1. SOPIJAPUOLET

Suurasiakas Oy (jäljempänä ”**Asiakas**”), osoite Pääkatu 1, 00100 Helsinki ja

ICT-alihankkija Oy (jäljempänä ”**Toimittaja**”), osoite Sivukatu 2, 00100 Helsinki.

**2 .SOPIMUKSEN TAUSTA**

2.1 Sopijapuolet ovat olleet sopimusyhteistyössä vuodesta 20\_\_. Toimittaja on kehittänyt ja toimittanut Asiakkaalle lukuisia räätälöityjä ohjelmistoja, joihin Asiakas on saanut erillisten toimitussopimusten mukaisesti tekijänoikeuden ja kaikki muut immateriaalioikeudet.

2.2 Asiakas on päättänyt lopettaa Toimittajan toimittamien XYZ-ohjelmistojen (jäljempänä ”XYZ-softa”) operatiivisen käytön vuoden 20\_\_ lopussa ja korvata ne kolmansien osapuolten ohjelmistotuotteilla. Tällä sopimuksella sopijapuolet sopivat XYZ-softan immateriaalioikeuksien omistusoikeuden siirrosta takaisin Toimittajalle ja Asiakkaalle suoritettavasta korvauksesta alla määritellyllä tavalla.

**3. IMMATERIAALIOIKEUKSIEN LUOVUTUS JA SIIRTO**

3.1 Asiakas sitoutuu kohdassa 4.1 määriteltyä vastiketta vastaan luovuttamaan ja siirtämään Toimittajalle tekijänoikeuden ja kaikki muut immateriaalioikeudet kaikkiin XYZ-softan versioihin *(versiot 1.0, 2.0 ja 2.1)* ja niiden lähdekoodiin ja dokumentaatioon. Nämä immateriaalioikeudet siirtyvät Toimittajan omistukseen ilman erillistä korvausta tämän sopimuksen allekirjoitushetkellä.

3.2 Asiakkaan luovutukseen ei sisälly Asiakkaan tietokantojen sisältöä tai muuta Asiakkaan dataa.

3.3 Immateriaalioikeuksien Toimittajalle siirtymisen jälkeen Toimittaja myöntää Asiakkaalle XYZ-softan vastikkeettoman ja pysyvän käyttöoikeuden käyttää XYZ-softaa Asiakkaan datan arkistointitarkoituksiin.

**4. VASTIKE ASIAKKAALLE**

4.1 Toimittaja tuotteistaa omalla kustannuksellaan XYZ-softan standardiohjelmistoksi ja ryhtyy myymään siihen lisenssejä maailmanlaajuisesti Toimittajan uudella tuotenimellä ”Spesiaalisofta” 1.3.20\_\_ alkaen. Toimittaja sitoutuu maksamaan Asiakkaalle kuukausittain summan, joka vastaa 25 prosenttia Toimittajan kolmansilta osapuolilta saamista Spesiaalisoftan toteutuneista arvonlisäverottomista kuukausittaisista lisenssimaksuista.

4.2 Toimittaja maksaa Asiakkaalle kohdassa 4.1 mainitun korvauksen kuukausittain kunnes kumpi tahansa seuraavista ehdoista täyttyy:

a) Toimittajan Asiakkaalle maksamien korvausten yhteenlaskettu summa (ilman arvonlisäveroa) saavuttaa tai ylittää viisikymmentätuhatta (50.000) euroa.

b) Spesiaalisoftan myynnin aloituskuukaudesta on kulunut viisi (5) vuotta.

**5. ASIAKKAAN VAKUUTUKSET**

Asiakas vakuuttaa että:

a) Asiakas omistaa immateriaalioikeudet yksin eikä Asiakkaan lisäksi ole olemassa muita haltijoita tai kanssaomistajia

b) Asiakas ei ole tehnyt tai valtuuttanut kolmatta tahoa tekemään mitään immateriaalioikeutta koskevaa sopimusta, lisenssiä tai muuta sitoumusta, joka on tai voi olla ristiriidassa tämän sopimuksen mukaisen immateriaalioikeuksien luovutuksen kanssa tai rajoittaa immateriaalioikeuksien hyödyntämistä.

**6. SOVELLETTAVA LAKI JA ERIMIELISYYKSIEN RATKAISEMINEN**

6.1 Tähän sopimukseen sovelletaan Suomen lakia.

6.2 Tästä sopimuksesta aiheutuvat ristiriitaisuudet pyritään ratkaisemaan lähtökohtaisesti sopijapuolten keskinäisissä neuvotteluissa. Mikäli neuvottelut eivät johda sopimukseen, ratkaistaan sopimuksesta aiheutuvat riidat lopullisesti välimiesmenettelyssä, joka pidetään Helsingissä Keskuskauppakamarin välimiesmenettelysääntöjen mukaisesti.

**7. SOPIMUSKAPPALEET JA ALLEKIRJOITUKSET**

Tätä sopimusta on laadittu kaksi (2) kappaletta, yksi kummallekin sopijapuolelle.

Helsingissä \_\_.\_\_.20\_\_ Helsingissä \_\_.\_\_.20\_\_

**ASIAKAS OY TOIMTTAJA OY**

**Toimitusjohtaja Toimitusjohtaja**